
Okresný súd Stará Ľubovňa 0T/26/2024 8524010220 18. 09. 2024 Mgr. Danka Majdáková ECLI:SK:OSSL:2024:8524010220.2
TRESTNÝ ROZKAZ V MENE SLOVENSKEJ REPUBLIKY Okresný súd Stará Ľubovňa, sudkyňa pre prípravné konanie Mgr. Danka Majdáková vydáva dňa 18. septembra 2024 v Starej Ľubovni podľa § 348 ods. 1 písm. a/ Tr. por. s použitím § 353 ods. 1 Tr. por. tento rozhodol: Obvinený A. B., nar. XX.XX.XXXX v C. D., E. D., t.č. bytom F. XX, XXX XX G. H., SR, štátny občan Uzbeckej republiky je vinný, že že dňa 15.09.2024 v čase okolo 21,40 hod. pod vplyvom alkoholu v množste 1,07 mg/l etanolu na litera vydýchnutého vzduchu, čo predstavuje 2,23 promile alkoholu v krvi, viedol osobné motorové vozidlo továrenskej značky Citroen C5, tabuľka s evidenčným číslom B. XXX I. v smere z námestia mestskej časti Podsadek do rómskej osady Podsadek v meste Stará Ľubovňa, okres Stará Ľubovňa kde nereagoval na výzvu na zastavenie vozidla s pokračoval ďalej po miestnej komunikácii cez rómsku osadu do lesa, kde asi po 30 metroch za osadou zastavil a tam bol kontrolovaný hliadkou Obvodného oddelenia PZ v Starej Ľubovni, pričom počas vykonávanej kontroly bola u obvineného dňa 15.09.2024 v čase o 21,43 hod., vykonaná skúška na alkohol elektronickým meračom AlcoQuant 6020 plus, výrobné číslo A410147, číslo merania 1031, ktorým bola obvinenému nameraná hodnota 1,07 mg/l etanolu na liter vydychovaného vzduchu. teda vykonával v stave vylučujúcom spôsobilosť, ktorý si privodil vplyvom návykovej látky, činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku čím
spáchal
prečin ohrozenie pod vplyvom návykovej látky podľa § 289 ods. 1 Trestného zákona, z a čo sa o d s u d z u j e Podľa § 289 ods. 1 Trestného zákona za použitia § 38 ods. 2 Trestného zákona, pri zistení poľahčujúcej okolností podľa § 36 písm. j), písm. l) Trestného zákona trest odňatia slobody v trvaní 3 (troch) mesiacov. Podľa § 49 ods. 1 písm. a/ Trestného zákona sa mu výkon tohto trestu podmienečne odkladá. Podľa § 50 ods. 1 Trestného zákona sa mu u r č u j e skúšobná doba v trvaní 12 (dvanásť) mesiacov. Podľa § 61 ods. 1, ods. 2 Trestného zákona trest zákazu činnosti viesť motorové vozidla všetkých druhov v trvaní 30 (tridsať) mesiacov.
Poučenie: Proti tomuto trestnému rozkazu môžu obvinený, osoby, ktoré sú oprávnené podať v jeho prospech odvolanie, ako aj prokurátor, podať do 8 dní od jeho doručenia na tunajšom súde písomne odpor. V prospech obvineného môžu podať odpor jeho príbuzní v priamom rade, jeho súrodenci, osvojiteľ, osvojenec, manžel a druh, avšak nie proti vôli obvineného; lehota na podanie odporu im končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Prokurátor môže podať odpor aj v prospech obvineného, a to i proti vôli obvineného. Obvinený a osoby, ktoré sú oprávnené podať v jeho prospech odvolanie, poškodený, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu, po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak proti trestnému rozkazu podala oprávnená osoba v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie. Ak bol odpor podaný v lehote a nebol vzatý späť kým prokurátor neprednesie na hlavnom pojednávaní obžalobu, trestný rozkaz sa prednesením obžaloby prokurátorom na hlavnom pojednávaní ruší. Ak na hlavnom pojednávaní súd postupuje podľa § 255 ods. 3 Tr. por. a prokurátor neprednesie obžalobu, trestný rozkaz sa ruší vyhlásením uznesenia o vrátení veci prokurátorovi na postup podľa § 232 a § 233 Tr. por. alebo vyhlásením rozsudku, ktorým súd schválil dohodu o vine a treste. Trestný rozkaz sa stane právoplatným a vykonateľným ak odpor nebol podaný, uplynutím lehoty na jeho podanie; ak odpor bol vzatý späť, dňom jeho späťvzatia; ak sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor.

